**Z Á P I S N I C A**

**zo zasadnutia komisie finančnej a správy majetku mesta pri MsZ**

**v Šamoríne dňa 17.06.2024**

**Prítomní:** Ing. Pavel Élesztős PhD., PaedDr. Gábor Veres, Ing. Peter Bartalos, Ladislav Ásványi, Csaba Orosz, Ing. Ervín Sármány, Ing. Michal Paško, Henrieta Kósová (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1. Koncepcia rozvoja mesta v tepelnej energetike
2. Majetkoprávne záležitosti nehnuteľností
3. Konsolidácia účtovnej jednotky Mesta Šamorín za rok 2023
4. Vyhodnotenie rozpočtu mesta k 31.03.2024
5. I. zmena rozpočtu na rok 2024
6. Odpustenie pohľadávky – Katarína S.
7. VZN – platené parkovanie
8. Rôzne

**K bodu 1)**

Prítomní členovia komisie prediskutovali predloženú Koncepciu rozvoja mesta v tepelnej energetike a vypočuli prednášku autorov koncepcie.

Komisia jednohlasne vzala na vedomie prezentačný materiál so žiadosťou o doplnenie koncepcie s porovnávacími tabuľkami.

**K bodu 2)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

Peter K. a Ján K. – žiadosť o uzatvorenie zmluvy o budúcej zmluve o zriadení vecného bremena v práve uloženia inžinierskych sietí v prospech spoločnosti Západoslovenská distribučná a.s. na pozemku vo vlastníctve Mesta Šamorín, k.ú. Bučuháza, parc. č. 81/1.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so Zásadami hospodárenia s majetkom mesta Šamorín podľa bodu 5 čl. XII.

PB DEV s.r.o. – žiadosť o uzatvorenie zmluvy o budúcej zmluve o zriadení vecného bremena v práve uloženia inžinierskych sietí v prospech spoločnosti Západoslovenská vodárenská spoločnosť a.s. na pozemku vo vlastníctve Mesta Šamorín, k.ú. Bučuháza, parc. č. 81/1.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so Zásadami hospodárenia s majetkom mesta Šamorín podľa bodu 5 čl. XII.

ZOKY, a.s. – žiadosť o prevod cestnej komunikácie do vlastníctva mesta za odplatu 1,- €. Komunikácie na pozemkoch registra „C“ parc. č. 1016/154, 1016/155, 1016/294, 1016/295, 1016/298, 1016/303, 1016/304, 1016/305, 1016/308, 1016/309 vedených vo vlastníctve ZOKY a.s.

Komisia jednohlasne odporučila na schválenie MsZ odkúpenie vybudovanej infraštruktúry za kúpnu cenu 1,- €.

ENER BAU SK, s.r.o. – žiadosť o prevod vlastníctva nehnuteľností a cestnej komunikácie.

Komunikácie – 10 RD na pozemkoch registra „C“ parc. č. 1016/101, 1016/280, 1016/281, 1016/282 a 1016/283 vedených vo vlastníctve ENER BAU SK, s.r.o.

Komisia jednohlasne odporučila na schválenie MsZ odkúpenie vybudovanej infraštruktúry za kúpnu cenu 1,- €.

REBOD SK a.s. – žiadosť o prevzatie cestnej komunikácie do správy mesta Šamorín. Komunikácie na pozemkoch registra „C“ parc. č. 1016/12, 1016/247, 1016/248, 1016/274 a 1016/279 vedených vo vlastníctve REBOD SK a.s.

Komisia jednohlasne odporučila na schválenie MsZ odkúpenie vybudovanej infraštruktúry za kúpnu cenu 1,- €.

RiFo s.r.o. – žiadosť o uzavretie nájomnej zmluvy na vybudovanie parkovacích miest. Žiadateľ zastupujúci spoločnosť Ardo s.r.o. žiada o uzavretie nájomnej zmluvy na časť pozemku parc. č. 499 pre vybudovanie 8 parkovacích státí pre stavbu ,,Nadstavba nebytovej budovy na bytový dom s občianskou vybavenosťou".

Komisia po posúdení odporučila zámer na prenájom žiadaného pozemku za cenu určenú prílohou č. 1 Zásad hospodárenia s majetkom mesta Šamorín.

Za: 3 Proti: 0 Zdržal sa: 1

Ľubomír N. – žiadosť o odkúpenie pozemku. Ako vlastník stavby garáže s.č. 2266/9, žiada o odkúpenie pozemku pod stavbou garáže parcela č.1919/140, LV 870 vlastník Mesto Šamorín, z dôvodu dodatočného majetkového vysporiadania.

Komisia po posúdení jednohlasne odporučila zámer na odpredaj žiadaného pozemku za cenu určenú aktualizovanou Cenovou mapou Zásad hospodárenia s majetkom mesta Šamorín.

**K bodu 3)**

Prítomní členovia komisie prediskutovali predloženú Konsolidáciu účtovnej jednotky Mesta Šamorín za rok 2023.

Komisia jednohlasne odporučila prerokovanú Konsolidáciu účtovnej jednotky Mesta Šamorín za rok 2023 predložiť na schválenie MsZ.

**K bodu 4)**

Prítomní členovia komisie prerokovali predložené Vyhodnotenie rozpočtu mesta k 31.03.2024.

Komisia jednohlasne odporučila prerokované Vyhodnotenie rozpočtu mesta k 31.03.2024 predložiť na schválenie MsZ.

**K bodu 5)**

Prítomní členovia rozšírenej komisie prerokovali predložený návrh I. zmeny rozpočtu mesta na rok 2024. Zmeny sú vykonané ako upresnenie bežných a kapitálových príjmov a výdavkov rozpočtu, ktoré vyplývajú zo skutočností, ktoré nastali od schválenia rozpočtu na rok 2024.

Komisia jednohlasne odporučila prerokovaný návrh I. zmeny rozpočtu mesta na rok 2024 predložiť na schválenie MsZ.

**K bodu 6)**

Katarína S. – žiadosť o odpustenie sankčných úrokov, ktoré vznikli z omeškania úhrady nájomného a za služby spojené s užívaním mestského bytu vo výške 11.579,40 €.

Prítomní členovia komisie prediskutovali predloženú žiadosť a jednohlasne odporúčali na schválenie MsZ v súlade s Zásadami hospodárenia s majetkom mesta Šamorín Odpustenie úrokov z omeškania vo výške 5.789,70 € za podmienok, že zostatok pohľadávky vo výške 5.789,70 € je dlžník povinný uhradiť prenajímateľovi mestských bytov – MPBH ŠAMORÍN, s. r. o najneskôr do 30.09.2024.

**K bodu 7)**

Prítomní členovia komisie prediskutovali predložený Návrh VZN mesta Šamorín č. 1/2024 o dočasnom parkovaní motorových vozidiel na vymedzených úsekoch miestnych komunikácií na území mesta Šamorín.

Komisia jednohlasne odporučila prerokovaný návrh VZN mesta Šamorín č. 1/2024 o dočasnom parkovaní motorových vozidiel na vymedzených úsekoch miestnych komunikácií na území mesta Šamorín predložiť na schválenie MsZ.

**K bodu 8)**

Ďalšie materiály na prerokovanie neboli predložené, predseda komisie poďakoval prítomným za účasť a rokovanie ukončil.

Ing. Pavel Élesztős PhD., predseda

Zapísal: Ing. Tomáš Szerda